PREDKLADACIA SPRÁVA


[bookmark: _GoBack]             Ministerstvo financií SR predkladá na rokovanie vlády „Systém riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu“ (ďalej len „Systém riadenia finančných nástrojov“). Úloha vypracovať a predložiť materiál vyplýva Ministerstvu financií SR z uznesenia vlády SR č. 586/2014 z 20. novembra 2014 , úloha č. B.1.
 
Cieľom predkladaného materiálu je zaviesť Systém riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu v programovom období 2014 - 2020. Materiál definuje subjekty zapojené do implementácie finančných nástrojov, procesy vykonávania finančných nástrojov, ich kontrolu a  monitorovanie.
 
Systém riadenia finančných nástrojov v niektorých častiach nadväzuje alebo priamo odkazuje na Systém riadenia európskych štrukturálnych a investičných fondov, najmä pokiaľ ide o procesy, ktorých duplicitná úprava sa javí ako zbytočná, ako aj na Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, pokiaľ ide o finančné toky pri finančných nástrojoch a pri predkladaní žiadosti o platbu (finančné nástroje).
 
Materiál nemá vplyv na rozpočet verejnej správy, vplyv na podnikateľské prostredie, sociálne vplyvy, vplyv na životné prostredie, a ani vplyv na informatizáciu spoločnosti.

